Diari Oficial de la Generalitat Valenciana


Sumari del DOGV 5672, del 03-01-2008 (2007/15352)

RESOLUCIÓ de 27 de desembre de 2007, de la Direcció General de Producció Agrària, per la qual s'establixen els preus màxims que han de pagar els alumnes pels productes lactis acollits a l'ajuda al seu consum en centres escolars durant el curs escolar 2007/2008.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5672

Data del DOGV
:   03-01-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/15915


Data del document
:   27-12-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * ajuda pública
    * alumnat
    * preu autoritzat
    * producte lacti
    * centre d'ensenyament
    * alumne

RESOLUCIÓ de 27 de desembre de 2007, de la Direcció General de Producció Agrària, per la qual s'establixen els preus màxims que han de pagar els alumnes pels productes lactis acollits a l'ajuda al seu consum en centres escolars durant el curs escolar 2007/2008. [2007/15061]  
En l'article 14 del R(CE) 1255/1999, del Consell, de 17 de maig de 1999, pel qual s'establix l'organització comuna de mercats en el sector de la llet i dels productes lactis, es recull la concessió d'una ajuda comunitària per al subministrament als alumnes de centres escolars de llet i determinats productes lactis a fi de fomentar-ne el consum entre este estrat de la població.  
Esta ajuda es desplega en el R(CE) 2707/2000, de la Comissió, d'11 de desembre de 2000, en què s'establixen les modalitats d'aplicació del R(CE) 1255/1999 quant a la concessió de l'ajuda comunitària per al subministrament de llet i determinats productes lactis als alumnes de centres escolars, modificat per mitjà dels R(CE) 816/2004, de la Comissió, i R(CE) 1544/2007, de la Comissió, de 20 de desembre.   
A fi de garantir que l'import de l'ajuda siga repercutit en el preu pagat pel beneficiari, en l'article 14 del R(CE) 2707/2000 s'establix que els estats membres fixaran els preus màxims que cal pagar per alumne en relació amb els diferents productes.  
Així mateix, en l'article 3 del Reial Decret 194/2002, modificat per mitjà del RD 313/2005, pel qual s'establixen les modalitats d'aplicació de l'ajuda al subministrament de llet i productes lactis als alumnes de centres escolars, s'establix que els òrgans competents de les comunitats autònomes han de fixar per a cada curs escolar, en funció de l'import de l'ajuda, el preu màxim que han de pagar els alumnes pels diferents productes objecte de la subvenció.  
Conseqüentment, la conselleria d'Agricultura, Pesca i Alimentació publicà en el DOCV de 21.08.2007 la resolució de l'Àrea de Foment i Garantia Agrària per la qual s'establixen els preus màxims que han de pagar els alumnes pels productes lactis acollits a l'ajuda al seu consum en centres escolars durant el curs 2007/2008.  
No obstant això, en l'article 3 mencionat del RD 194/2002 s'assenyala que es podran modificar els preus màxims en el cas que es produïsquen modificacions en la quantia de l'ajuda.   
Amb data 26 de setembre de 2007 s'aprovà el R(CE) 1152/2007, del Consell, que modifica el R(CE) 1255/1999, pel qual es modifica l'import de l'ajuda comunitària i que s'aplicarà a partir de l'1 de gener de 2008.  
Vistes les circumstàncies anteriors, tenint en compte els successius increments del preu de la llet crua en els últims mesos i en consideració als preus proposats pels proveïdors de llet i productes lactis, resolc:  
Que s'establisquen els preus màxims que han de pagar els alumnes acollits a les ajudes al consum de llet i productes lactis en centres escolars que s'aplicaran a partir de l'1 de gener per al curs escolar 2007/2008 en les quanties que s'assenyalen a continuació, per categoria i presentacions comercials:  
Categoria Presentació comercial Preu màxim  
 Eur/kg  
   
I.a Llet pasteuritzada (1 litre) 0,65  
 Llet pasteuritzada (1,5 litre) 0,71  
 Llet uperitzada (1 litre) 0,78  
 Llet uperitzada (envàs de 200 cc) 1,15  
I.b Llet aromatitzada (1 litre) 0,82  
 Llet aromatitzada (envàs de 200 cc) 1,41  
III Formatge amb contingut en greix (45%   
 en pes de matèria seca 6,62  
   
En cas de modificar-se l'import unitari de l'ajuda, l'import d'esta per a les quantitats cedides a preu reduït durant el mes en curs serà l'aplicable el primer dia del dit mes.   
La present resolució posa fi a la via administrativa i contra esta es podrà interposar, amb caràcter previ i potestatiu, un recurs de reposició davant del director de l'Agència Valenciana de Foment i Garantia Agrària, en el termini d'un mes comptador a partir de l'endemà de la publicació, de conformitat amb les disposicions dels articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb les disposicions dels articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 27 de desembre de 2007.- La directora general de Producció Agrària: Laura Peñarroya Fabregat.